CELEX: 52010PC0780
Language: da
Date: 2010-12-20
Title: Forslag til RÅDETS AFGØRELSE om Den Europæiske Unions holdning i Associeringsrådet vedrørende gennemførelse af artikel 98 i Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side

|

52010PC0780

/* KOM/2010/0780 endelig udg.- NLE 2010/0375 */  Forslag til RÅDETS AFGØRELSE om Den Europæiske Unions holdning i Associeringsrådet vedrørende gennemførelse af artikel 98 i Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side  

	[pic] | EUROPA-KOMMISSIONEN |Bruxelles, den 20.12.2010KOM(2010) 780 endelig2010/0375 (NLE)Forslag tilRÅDETS AFGØRELSEom Den Europæiske Unions holdning i Associeringsrådet vedrørende gennemførelse af artikel 98 i Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden sideBEGRUNDELSE1. Associeringsaftalerne er det retlige grundlag for forbindelserne mellem Den Europæiske Union og de sydlige Middelhavslande.2. Euro-Middelhavsaftalernes gennemførelse bevirker, at forholdene mellem EU og landene i Det Sydlige Middelhavsområde bliver stadig mere teknisk komplekse, og institutionerne under disse aftaler bør følgelig tilpasses. Der er således under associeringsudvalgene, der er oprettet i henhold til Euro-Middelhavsaftalerne, blevet nedsat nogle underudvalg, der skal følge gennemførelsen af partnerskabsprioriteter og den indbyrdes tilnærmelse af lovgivningerne.3. Associeringsaftalen mellem EU og Algeriet trådte i kraft den 1. september 2005. Der er allerede oprettet seks underudvalg under Associeringsudvalget: «Industri, handel og tjenesteydelser», «Transport, miljø og energi», «Informationssamfund, forskning, innovation, uddannelse, av-medier og kultur», «Landbrug og fiskeri», «Retlige og indre anliggender» og «Toldsamarbejde». Der er desuden blevet nedsat en arbejdsgruppe om sociale anliggender.4. Den politiske dialog, sikkerhed og menneskerettigheder indgår som faste bestanddele og er dermed en vigtig del af den ramme, der i henhold til associeringsaftalen ligger til grund for forbindelserne mellem Den Europæiske Union og Algeriet. De er også vigtige elementer i forholdet mellem EU og dens Middelhavspartnere i den regionale del af Euro-Middelhavspartnerskabet.5. Dette sammenholdt med, at Associeringsrådet EU/Algeriet åbnede herfor i afgørelse nr. 3/2007 om oprettelse af underudvalg under Associeringsudvalget og arbejdsgruppen om sociale anliggender, er baggrunden for, at Kommissionen formelt foreslår, at der oprettes et nyt underudvalg om "Politisk dialog, sikkerhed og menneskerettigheder" ud over de underudvalg og grupper, der allerede findes.6. Med hensyn til undervalgets organisation vil formandskabet for EU's vedkommende blive varetaget af en repræsentant for Tjenesten for EU's Optræden Udadtil i fuld forståelse med Europa-Kommissionen.7. Underudvalgets mål og arbejdsområder og gennemførelsesvilkårene herfor er indeholdt i den vedlagte forretningsorden. Underudvalgets målsætning og forretningsorden er blevet drøftet med de algeriske myndigheder.2010/0375 (NLE)Forslag tilRÅDETS AFGØRELSEom Den Europæiske Unions holdning i Associeringsrådet vedrørende gennemførelse af artikel 98 i Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden sideRÅDET FOR DEN EUROPÆISKE UNION HAR —under henvisning til artikel 218, stk. 9, i traktaten om Den Europæiske Unions funktionsmåde,under henvisning til forslag fra Kommissionen[1], ogud fra følgende betragtninger:(1) Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side blev indgået den 22. april 2002 og trådte i kraft den 1. september 2005.(2) I aftalens artikel 98 fastsættes det, at Associeringsrådet kan beslutte at oprette arbejdsgrupper eller organer, der er nødvendige for aftalens gennemførelse -VEDTAGET DENNE AFGØRELSE:Artikel 1Den holdning, som Den Europæiske Union skal indtage i Associeringsrådet, der er oprettet ved Euro-Middelhavsaftalen mellem Det Europæiske Fællesskab og dets medlemsstater på den ene side og Den Demokratiske Folkerepublik Algeriet på den anden side, vedrørende gennemførelse af aftalens artikel 98, fremgår af det udkast til Associeringsrådets afgørelse, som er knyttet som bilag til denne afgørelse.Artikel 2Underudvalget sammensættes af repræsentanter for Den Europæiske Union og repræsentanter for Den Demokratiske Folkerepublik Algeriets regering. Formandskabet varetages på skift af de to parter. En repræsentant for Tjenesten for EU's Optræden Udadtil varetager på Den Europæiske Unions vegne formandskabet for underudvalget. Europa-Kommissionen deltager i overensstemmelse med dens beføjelser. Medlemsstaterne underrettes om og indbydes til at deltage i underudvalgets møder.Udfærdiget i Bruxelles, denPå Rådets vegneFormand […]BILAGAFGØRELSE TRUFFET AF ASSOCIERINGSRÅDET EU/ALGERIETom oprettelse af underudvalget «Politisk dialog, sikkerhed og menneskerettigheder»Associeringsrådet EU/Algeriet har -under henvisning til Euro-Middelhavsaftalen om oprettelse af en associering mellem Den Europæiske Union og dens medlemsstater på den ene side og Den Demokratiske Folkerepublik Algeriet på den anden side (herefter benævnt "associeringsaftalen"), ogud fra følgende betragtninger:(1) EU's forbindelser og samarbejde med partnerne i det sydlige Middelhavsområde kan udvikles under hensyntagen til EU's kompetencer og de enkelte Middelhavslandes kendetegn og behov.(2) EU's forbindelser til Algeriet er præget af stigende dynamik takket være gennemførelsen af associeringsaftalen, hvilket afstedkommer behov for løbende tilsyn.(3) Associeringsrådet har allerede med henblik på at sikre de rette institutionelle rammer for gennemførelsen og styrkelsen af samarbejdet besluttet[2] at oprette underudvalg under Associeringsudvalget Algeriet/EU.(4) Overholdelse af principperne for demokrati, menneskerettigheder og grundlæggende frihedsrettigheder danner rammen om partnernes politik indadtil og udadtil og er et af grundelementerne i associeringsaftalen.(5) Den politiske dialog og opretholdelse af sikkerheden er vigtige elementer i associeringsaftalen og drøftes af de forskellige organer, som er oprettet i henhold hertil.(6) I forbindelse med den politiske dialog sætter Algeriet og EU sig nogle ambitiøse mål baseret på en anerkendelse af, at begge parter tilslutter sig fælles værdier, herunder bl.a. demokrati, retsstat, beskyttelse og fremme af alle menneskerettigheder og civile, politiske, økonomiske, sociale og kulturelle rettigheder, inkl. retten til udvikling, samt sikkerhedsspørgsmål, inkl. bekæmpelse af terror og enhver form for organiseret kriminalitet.(7) I henhold til associeringsaftalens artikel 98 kan der nedsættes arbejdsgrupper og organer, der er nødvendige til aftalens gennemførelse -VEDTAGET DENNE AFGØRELSE:Artikel 11. Under Associeringsudvalget Algeriet/EU (herefter benævnt "Associeringsudvalget") oprettes underudvalget "Politisk dialog, sikkerhed og menneskerettigheder". Underudvalgets forretningsorden er vedlagt som bilag.Underudvalget arbejder under Associeringsudvalget og aflægger rapport til dette efter hvert møde.2. Emner, der omfattes af underudvalgets mandat, kan også tages op på højere niveau i forbindelse med den politiske dialog mellem Algeriet og EU.3. Associeringsudvalget foreslår inden for rammerne af sit mandat Associeringsrådet alle de foranstaltninger, der er nødvendige, for at underudvalget kan fungere.Artikel 2Denne afgørelse træder i kraft på dagen for vedtagelsen.Udfærdiget i [...], den [...]På vegne af Associeringsrådet Algeriet/EUBILAGForretningsorden for underudvalg nr. 7 «Politisk dialog, sikkerhed og menneskerettigheder»1. Sammensætning og formandskabUnderudvalget "Politisk dialog, sikkerhed og menneskerettigheder" (herefter benævnt "underudvalget") sammensættes af repræsentanter for associeringsaftalens parter. Formandskabet varetages på tur af de to parter på højt embedsmandsplan.2. RolleUnderudvalget arbejder under Associeringsudvalget Algeriet/EU (herefter benævnt "Associeringsudvalget") og aflægger rapport til dette efter hvert møde. Underudvalget har ingen beslutningsbeføjelser. Det kan imidlertid fremlægge forslag for Associeringsudvalget.3. ArbejdsområdeUnderudvalget drøfter gennemførelsen af associeringsaftalen Algeriet/EU på de områder, der er nævnt nedenfor. På det tekniske plan udgør underudvalget den vigtigste tilsynsmekanisme for alle spørgsmål vedrørende menneskerettigheder, demokratisering, regeringsførelse og sikkerhedsspørgsmål i forbindelse med samarbejde om bekæmpelse af terror og organiseret kriminalitet. Det vurderer især de fremskridt, der gøres med hensyn til tilnærmelse, gennemførelse og anvendelse af lovgivning, og undersøger samarbejdet inden for offentlig forvaltning og de operationelle aspekter heraf. Underudvalget evaluerer desuden fremskridtene og behandler ethvert problem, som kan opstå på nedennævnte områder, og fremsætter forslag til eventuelle foranstaltninger:a) retsstat, god regeringsførelse og demokrati, herunder især retsvæsenets uafhængighed, adgang til retsvæsenet og støtte til reform af retsvæsenet, udveksling af erfaringer og uddannelseb) fortsættelse af ratifikation og gennemførelse af de internationale konventioner vedrørende menneskerettigheder og grundlæggende frihedsrettigheder, inkl. undersøgelse af muligheden for tiltrædelse af de fakultative protokoller til disse konventioner og udveksling af holdninger til eventuelle forbehold vedrørende disse konventioner. Samarbejde i forbindelse med de internationale procedurer og mekanismer vedrørende menneskerettighederc) kamp for afskaffelse af dødsstraf og tortur og enhver form for diskriminationd) børns og kvinders rettighedere) ytringsfrihed og civilsamfundets rolle og beskyttelse af menneskerettighedsforkæmperef) samarbejde om international retfærdighed, fremme af demokratiseringsprocesserne og god forvaltningspraksisg) samarbejde i multilaterale organisationer om menneskerettighederh) bekæmpelse af terrorisme og organiseret kriminaliteti) samråd om udenrigs- og sikkerhedspolitik, herunder konfliktforebyggelse, nedrustning og ikke-spredning af masseødelæggelsesvåbenj) samråd om regionale og internationale sikkerhedsspørgsmål af fælles interessek) styrkelse af den administrative og operationelle kapacitet i de berørte nationale institutioner.Denne liste er ikke udtømmende, og Associeringsudvalget kan efter aftale med de to parter tilføje andre emner.På underudvalgets møder kan der behandles spørgsmål vedrørende et eller flere af de områder, der nævnes ovenfor, eller dem alle.4. SekretariatEn embedsmand fra Tjenesten for EU's Optræden Udadtil og en regeringsembedsmand fra Den Demokratiske Folkerepublik Algeriet fungerer i fællesskab som underudvalgets faste sekretærer og varetager forberedelsen af dets møder.Henvendelser vedrørende underudvalget fremsendes til underudvalgets sekretærer.5. MøderUnderudvalget mødes, når forholdene kræver det, og mindst en gang om året skiftevis i Algeriet og EU. Der kan indkaldes til møde efter anmodning fra den ene af de to parter, idet anmodningen fremsendes af den faste sekretær, som ligeledes fremsender anmodningen til den anden part. Den anden parts sekretær svarer inden for en frist på 15 arbejdsdage efter modtagelsen af anmodningen om møde i underudvalget.I særligt hastende tilfælde kan underudvalget efter aftale med de to parter indkaldes med kortere frist. Anmodninger om mødeindkaldelser skal fremsættes skriftligt.Tid og sted for møder i underudvalget aftales mellem de to parter.For hver part gælder, at den faste sekretær indkalder til møderne i samråd med formanden. Inden de enkelte møder underrettes formanden om, hvordan parternes delegationer forventes at være sammensat.Hvis parterne er enige herom, kan underudvalget indbyde eksperter til mødet med henblik på at indhente specifikke oplysninger.6. DagsordenAnmodning om at få et punkt opført på underudvalgets dagsorden fremsendes til underudvalgets faste sekretærer. Formanden udarbejder i samråd med den anden part et forslag til dagsorden for et møde senest ti dage før mødets begyndelse.Dagsordenforslaget omfatter de punkter, som sekretærerne formelt er blevet anmodet om at opføre på dagsordenen senest femten dage før mødets start. Begge parter skal have modtaget bilagene senest syv dage før mødet.Dagsordenen vedtages af underudvalget ved mødets begyndelse.7. ReferatReferatet udarbejdes og godkendes af de to faste sekretærer efter hvert møde. Underudvalgets faste sekretærer sender Associeringsudvalgets sekretærer og formand en kopi af referatet, inkl. underudvalgets eventuelle forslag og anbefalinger.8. OffentlighedMedmindre andet vedtages, er underudvalgets møder ikke offentlige, og konklusionerne af dets forhandlinger offentliggøres ikke.FINANSIERINSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE1. FORSLAGETS BETEGNELSEOprettelse af et underudvalg vedrørende "Politisk dialog, sikkerhed og menneskerettigheder" i forbindelse med associeringsaftalen EU/Algeriet.2. BUDGETPOSTERKapitel og artikel: -Budgetteret beløb for det pågældende år: -3. FINANSIELLE VIRKNINGERX Forslaget har ingen finansielle virkninger( Forslaget har ingen finansielle virkninger for udgifterne, men har følgende finansielle virkninger for indtægterne:(i mio. EUR, 1 decimal)Budgetpost | Indtægt[3] | 12-måneders-periode fra dd/mm/åååå | [År n] |Artikel … | Virkninger for EU's egne indtægter |Artikel … | Virkninger for EU's egne indtægter |Efter foranstaltningens iværksættelse |[n+1] | [n+2] | [n+3] | [n+4] | [n+5] |Artikel … |Artikel … |4. FORHOLDSREGLER MOD SVIG…5. ANDRE BEMÆRKNINGER…[1] EUT C […] af […], s. […].[2] Afgørelse nr. 3/2007 truffet af Associeringsudvalget Algeriet/EU, EUT L 330 af 15.12.2007, s. 31.[3] Hvad angår EU's traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.